OzLabs/hebrew-wiki-articles huggingface dataset:
נוף המכרות בקורנוול ובמערב דבון

מכרה בדיל בקורנוול
נוף המכרות בקורנוול ובמערב דבון (באנגלית Cornwall and West Devon Mining Landscape) כולל עשרה אתרי מכרות, בעיקר של בדיל, נחושת וארסן, הנמצאים במחוזות קורנוול ודבון, בדרום מערב אנגליה. מכרות אלו היו מן המכרות החשובים בעולם במהלך המהפכה התעשייתית, והיוו כשלעצמם מהפכה טכנולוגית חשובה. המכרות הוכרזו כאתר מורשת עולמית בשנת 2006.

==רקע היסטורי==
במאה ה-18 ובמאה ה-19 חלו שינויים גדולים בנוף המחוזות קורנוול (Cornwall) ודבון (Devon), בקצה הדרום מערבי של אנגליה. השינויים חלו עקב פעולות כרייה נרחבת, בעיקר בעורקים עמוקים של בדיל ונחושת. התפתחות המכרות הביאה אחריה בנייה נרחבת: מתקנים מעל פני הקרקע, בתי יציקה, ערים חדשות, נמלים, ותעשיות נלוות. עד תחילת המאה ה-19 הופקו באזור שני שלישים מכמות הנחושת העולמית. בסוף המאה ה-18 הוחל גם בכריית ארסן, ובמכרות במזרח דבון ומערב קורנוול הופקה חצי מהכמות העולמית של יסוד כימי זה. 

המכרות בקורנוול ובדבון הובילו מהפכה טכנולוגית. מנועי קיטור חדשים, פרי המצאתם של ריצ'רד טרוויתיק וארתור וולף איפשרו כרייה לעומקים שלא ניתן היה להגיע אליהם לפני כן. מנועים אלה, בצד שיטת ההפעלה שלהם וכל דרך הפעלת המכרה, שהייתה חדשנית לאותה תקופה, יוצאו מקורנוול ודבון למכרות בכל רחבי העולם. "ייצוא" נוסף היה של כוח אדם: כבר מתחילת המאה ה-19 היגרו מספרים משמעותיים של כורים מן האזור לרחבי העולם, כדי לעסוק בכרייה במקומות שונים, תוך שימור המסורות האנגליות שלהם. קהילות רבות שנוסדו על ידי מהגרים מקורנוול ניתן למצוא כיום באוסטרליה, ניו זילנד, דרום אפריקה, מקסיקו, איי הבתולה הבריטיים, ספרד, וכן בחלקים אחרים של אנגליה, ויילס, סקוטלנד, אירלנד, איי התעלה, והאי מאן. 

תעשיית המכרות המשיכה להתקיים בקורנוול לאחר קריסת מחיר הנחושת בשנות ה-60 של המאה ה-19, והמוקד עבר לכריית בדיל. כריית מתכות בכלל הסתיימה בקורנוול ב-1998, עם סגירתו של מכרה הבדיל האחרון באירופה.

==אתר מורשת עולמית==
שרידי המכרות בקורנוול ודבון הם עדות לתרומתם של מחוזות אלה למהפכה התעשייתית, שראשיתה בממלכה המאוחדת. מעבר לתרומה למהפכה התעשייתית, השפיעה הכרייה בקורנוול ודבון על הכרייה בעולם כולו: הטכנולוגיה שפותחה שם יוּצאה לעולם כולו.

ארגון אונסק"ו הכריז על המכרות בקורנוול ודבון כאתר מורשת עולמית, על פי שלושה מהמדדים שנקבעו: 
* קריטריון 2: המכרות בקורנוול ובדבון מציגים "שינוי חשוב בערכים אנושיים לאורך תקופת זמן... באמצעות פתרון יצירתי בתחום הטכנולוגיה";
* קריטריון 3: המכרות מציגים "עדות ייחודית... למסורת התפתחות... חברתית-כלכלית;
* קריטריון 4: המכרות הם "...דוגמה יוצאת דופן לסוג בנייה, ... וטכנולוגיה..." במהלך שלב חשוב ומשמעותי של ההיסטוריה של האנושות.

==קישורים חיצוניים==

* [http://www.cornish-mining.org.uk/ אתר המכרות] 
* [http://news.bbc.co.uk/1/hi/england/cornwall/5176738.stm תיאור תהליך הבחירה], באתר BBC 

קטגוריה:מכרות
קטגוריה:קורנוול
קטגוריה:דבון (מחוז)
קטגוריה:אנגליה: אתרי מורשת עולמית
קטגוריה:דבון (מחוז): גאוגרפיה
קטגוריה:קורנוול: גאוגרפיה
סן ג'ורג'ו מג'ורה

מבט על האי.
מבט על האי מ[[כיכר סן מרקו.]]
סן ג'ורג'ו מג'ורה (באיטלקית: San Giorgio Maggiore) הוא אחד מהאיים המצויים בלגונת ונציה. האי, המהווה חלק מרובע סן מרקו של העיר, נמצא דרומית לרובע, ומזרחית לאי ג'ודקה.

==היסטוריה==
סן ג'ורג'ו מג'ורה היה אחד האיים המיושבים הראשונים בלגונת ונציה. לאחר ייסודה של העיר כונה האי "איסולה ממיה" על שם משפחת ממו אשר התגוררה בו.

בשנת 829 הוקמה באי כנסייה המוקדשת לגאורגיוס הקדוש, ושם האי שונה ל"סן ג'ורג'ו מג'ורה" (סן ג'ורג' הגדול) על מנת להבדילו מהאי סן ג'ורג' אין אלגה שבמזרח הלגונה.

בשנת 982 נוסד באי מנזר סן ג'ורג'ו על ידי המסדר הבנדיקטיני בעקבות תרומת שטחי האי למסדר על ידי הדוג'ה של ונציה טריבונו ממו.

בשנת 1566 הוקמה באי כנסיית סן ג'ורג'ו מג'ורה בתכנונו של אנדראה פלדיו.

בעקבות נפילתה של הרפובליקה של ונציה נסגר המנזר, ובשנת 1812 הוקם באי נמל ובסיסים צבאיים.

כיום ממוקמים באי הנהלת קרן צ'יני ומרכז אמנות.

==קישורים חיצוניים==

* [http://www.traveladventures.org/continents/europe/san-giorgio.shtml תצלומי האי]

קטגוריה:איים בלגונת ונציה
השעות היפות של דוכס ברי

השעות היפות (בצרפתית: Belles Heures) הוא ספר שעות שנכתב ואויר במאה ה-15 עבור ז'אן, דוכס ברי, בנו של ז'אן השני, מלך צרפת.

את הספר הזמין הדוכס מהאחים לימבור בשנת 1404, לאחר מות פטרונם הקודם, פיליפ השני, דוכס בורגונדיה, והיה ליצירתם הראשונה עבור דוכס ברי (לימים יצרו עבורו גם את ספר השעות העשירות מאוד).

הספר כולל איורים גדולים רבים (בגודל מלא שטח הדף) המתארים אירועים בחיי קדושים נוצריים ואירועים מהברית החדשה.

גודלו של הספר 23.8 על 17 ס"מ.

הספר מוצג כיום במוזיאון הקלויסטרז השייך למוזיאון המטרופוליטן בעיר ניו יורק שבארצות הברית.

==קישורים חיצוניים==

איור המתאר את [[צליבת ישו.]]
קטגוריה:כתבי יד מאוירים
קטגוריה:כלכלה, חברה ותרבות בימי הביניים
קטגוריה:ספרות ימי הביניים
בז עצים

בז עצים במעוף
בז עצים במעוף
Falco subbuteo
בז עצים (שם מדעי: Falco subbuteo) הוא עוף דורס מהסוג בז השייך למשפחת הבזיים.

==תפוצה==
בז העצים נפוץ ברחבי אירופה (מלבד הצפון הרחוק) אסיה ואפריקה (חורף).

הוא מקייץ ומקנן שכיח למדי בחבל הים תיכוני ובנגב הצפוני, וחולף במספרים קטנים על פני כל הארץ. הוא שכיח למדי בצפון הארץ ובמרכזה, בעיקר בנופי פארק ובשטחי עיבוד בהם נישאים עצים. לעיתים חודר בז העצים לתחומי יישובים כפריים ואף לערים.

מקום החיות האופייני של בז העצים הוא נופים פתוחים למחצה, דוגמת מישורים ושדות עם עצים פזורים, יישובים כפריים עם עצים גבוהים וגם חורשים ויערות מעורבים עם שטחים פתוחים. לרוב נראה חג מעל לעצים או לשדות.

==מראה==
אורך גופו של הבז נע בין 29 - 32 סנטימטרים, משקלו נע בין 130 - 320 גרם ומוטת כנפיו 74–84 סנטימטרים. הנקבה גדולה מהזכר.

כיפת הראש וחלקי הגוף העליונים אפורים - צפחתיים אחידים. בעורף מתבלטים כתמים בצבע בז' לבנבן היוצרים מעין קולר לא מושלם ומתחברים אל הסנטר, הגרון וצידי הצוואר שצבעם זהה. פאות שחורות יורדות מבסיס המקור אל הלחיים הלבנבנות. הגחון בגוון בז' מפוספס בצבעים שחומים. תת השת ונוצות הירך ערמוניים תחתית הכנף מנומרת בנקודות קטנות בצבעי בז' ואפור כך שמרחוק הוא נראה לרוב אפור.

==מזון==
בז עצים טורף בעיקר של עופות להקניים כמו סנוניות וסיסים וכן עטלפים וחרקים מעופפים. בז העצים צד בעיקר בשעות בין הערביים ואף בלילה. זהו בז מהיר המנהל את הציד באמצעות מרדף אווירי אחר טרף. שיטת צייד נוספת שלו היא הבהלה של עופות נחים בידי משק כנפיים קולני ליד אתר לינה, מה שגורם לתבהלה והבז מנצל אותה לצלול אל העופות.

==רבייה==
בז העצים מקנן בחודשים יוני - יולי.

בעונת החיזור בז העצים קולני מאוד. הוא מבצע מופעי חיזור מרהיבים תוך השמעת קול גבוה בן הברה אחת.

לרוב דוגר בז העצים בקינים נטושים של עורב אפור ולעיתים בקינים של דורסי יום אחרים. גודל התטולה הוא לרוב שלוש ביצים בצבע צהבהב מנומר בצפיפות בכתמים חלודיים. הנקבה דוגרת לבדה במשך כ-29 יום. הגוזלים בוקעים פקוחי עיניים ועטויי פלומה לבנה צפופה. הזכר מביא את המזון והנקבה מגישה אותו למקורם. הגוזלים פורחים מהקן בגיל 30 יום לערך וההורים ממשיכים לטפל בהם במשך חודש נוסף.

==ראו גם==
*בזיים

==קישורים חיצוניים==

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1758
קטגוריה:טקסונים שתוארו בידי קארולוס ליניאוס
קטגוריה:ארץ ישראל: בזיים
קטגוריה:בזיים
איתן נאוה

קברי [[מרדכי פרידמן ואיתן נאוה בחלקת חללי מלחמת ששת הימים בהר הרצל]]
איתן נאוה (י' בסיוון ה'תש"ד, 1 ביוני 1944 – כ"ז באייר ה'תשכ"ז, 6 ביוני 1967) היה צנחן מחטיבה 55 שנהרג בקרב על גבעת התחמושת במלחמת ששת הימים. על לחימתו בקרב הוענק לו עיטור הגבורה.

== קורות חייו ==
איתן נאוה נולד במושב השיתופי מולדת ב-1 ביוני 1944 לוולטר וקלרה נאוה, יוצאי גרמניה שעסקו בחקלאות. בנעוריו למד בבית-הספר היסודי במושב וסייע להוריו בעבודות המשק ובכל עבודה אחרת, בייחוד בכלים ממונעים ובטרקטורים.

נאוה התגייס לצה"ל בפברואר 1962 והתנדב לחטיבת הצנחנים. כעבור שבעה חודשי אימון עבר ניתוח ברגלו, נפסל לצניחה וסווג כבעל בריאות לקויה. הוא הועבר להיאחזות הנח"ל אלמגור ושם הכיר את אשתו לעתיד. על חלקו בכיבוי שרפה שהתחוללה באוגוסט 1963 באזור אלמגור, קיבל צל"ש ממפקד החטיבה. לאחר השירות חזר למושב מולדת ונולד לו בן, כשנה לפני מלחמת ששת הימים.

בתקופת ההמתנה לקראת מלחמת ששת הימים, גויס והתאמן יחד עם חטיבתו בדרום לקראת צניחה באזור אל-עריש. עם פרוץ המלחמה התברר שאין בכך צורך והחטיבה הועלתה לירושלים לתגבר את הכוחות של פיקוד מרכז, כחלק מהקרב על ירושלים. ביום השני למלחמה, בקרב על גבעת התחמושת, גילה אומץ-לב ונהרג בקרב תוך חיפוי על חבריו הנלחמים בתעלות הקשר. על מעשה זה קיבל משר הביטחון את עיטור הגבורה.

בתיאור המעשה נכתב:

הוא נקבר בבית הקברות הצבאי בהר הרצל בירושלים. סיפור גבורתו הונצח בשיר גבעת התחמושת כשהבית השני מספר כיצד המפקד שולח את נאוה לחפות במקלע על הכוח המתקדם, ונאוה, אף שידע שהמעשה כרוך בפגיעה בלתי נמנעת, אינו מהסס לרגע ויוצא למשימה.

=== גילוי קבלת צל"ש המח"ט ===
בארכיון גבעת התחמושת נמצא במהלך מחקר סרטון שציין כי היה אירוע באלמגור שבגינו זכו חיילים בצל"ש, ביניהם נאוה. לאחר מחקר בארכיון המושב מולדת נמצא מקור המוכיח כי נאוה זכה בצל"ש מח"ט משום שסייע בכיבוי שריפה בכורזים. צל"ש זה נשכח ונמצא לאחר שנים רבות.<ref></ref>

בספר "מאריות גברו" של מפקדת הצנחנים הוקדש עמוד לתיאור תולדות חייו ולתיאור הקרב במהלכו נפל.

בנו הקריא את תפילת יזכור בטקס הדלקת המשואות ביום העצמאות ה-69 של מדינת ישראל לזכרו, בטקס שנערך בנושא ירושלים - לציון 50 שנים לשחרורה, שבו לקח נאוה חלק.

== הנצחה ==
על שמו של נאוה נקרא רחוב בקריית גת.

== ראו גם ==
* יגאל ארד
* יעקב חץ

== קישורים חיצוניים ==
* 
* 
* [http://www.gvura.org/?l=he&a=4195 סיפור גבורתו באתר הגבורה]
* [https://web.archive.org/web/20090615002556/http://www.taharlev.com/songs_selection_song.asp?id=47 מילות השיר גבעת התחמושת], באתר של יורם טהרלב
* [https://web.archive.org/web/20120124141353/http://www.givathatachmoshet.org.il/songs.php?song=song1.flv השיר גבעת התחמושת מתוך אתר גבעת התחמושת], "באדיבות הד ארצי בע"מ"

==הערות שוליים==

קטגוריה:מולדת (מושב): אישים
קטגוריה:מעוטרי עיטור הגבורה במלחמת ששת הימים
קטגוריה:מעוטרי חטיבה 55
קטגוריה:ישראלים שהקריבו את עצמם
קטגוריה:גבעת התחמושת
קטגוריה:מעוטרי צל"ש מפקד חטיבה
קטגוריה:חללי צה"ל במלחמת ששת הימים
קטגוריה:אישים הקבורים בבית הקברות הצבאי בהר הרצל
קטגוריה:ישראלים שנולדו ב-1944
קטגוריה:ישראלים שנפטרו ב-1967
קטגוריה:חיילי חיל הרגלים במלחמת ששת הימים
מקאם שהאב א-דין

מקאם שהאב א-דין (ערבית: مقام شهاب الدين) בנצרת הוא מבנה מקאם המזוהה כקברו של שהאב א-דין, אחיינו של צלאח א-דין, שמצא את מותו בקרב קרני חיטין ב-1187. המקום נמצא מול חאן אל-באשה בדרום השוק העירוני בעיר ובסמוך לבזיליקת הבשורה. במקום שוכן מבנה קטן הנושא כיפה ירוקה ובו חדר בודד. פרוזדור חיצוני מוביל אל חצר קטנה וממנה עולה גרם מדרגות אל הגג, המשמש כמסגד.

==מסגד המריבה==
המקום ניצב בליבם של עימותים וחיכוכים בלתי פוסקים בין האוכלוסייה הנוצרית לאוכלוסייה המוסלמית בנצרת, על רקע כוונתם של האחרונים להקים במקום מסגד. התוכנית אושרה על ידי ממשלת ישראל בשנת 1997, ובשל קרבתו הרבה לבזיליקת הבשורה התנגדו לה הנוצרים. המקום זכה לכינויים "מסגד המריבה" ו"כיכר המריבה", וביקורו של האפיפיור יוחנן פאולוס השני בשנת 2000 מיקד את תשומת הלב העולמית לעניין. לבסוף קבעה הממשלה בחודש מרץ 2002, לאחר שבחנה את המלצותיה של ועדה מיוחדת בראשותו של שר הבינוי והשיכון נתן שרנסקי, כי המסגד לא יוקם באתר שבו ביקשו להקימו. תחת זאת הציעה הוועדה שבעה אתרים חלופיים להקמתו של המסגד. ההחלטה גררה תגובות גינוי מצידם של פוליטיקאים ערבים ואנשי דת מוסלמים. דובר הכנסייה הקתולית בישראל והקהילה הנוצרית המקומית הביעו קורת רוח.

בתגובה נבנה במקום מבנה בלתי חוקי, אך הוא נהרס ביום 1 ביולי 2003 לפי צו של בית המשפט המחוזי בנצרת. כאשר החלו דחפורי מינהל מקרקעי ישראל לבצע את מלאכת ההריסה, קרא המואזין במסגד למאמינים להגיע אליו ולהצילו. בתגובה הגיעו כמה עשרות אנשים למקום ובהם שניים מסגני ראש העיר נצרת, אך פעולת ההריסה שגובתה בנוכחותם של כ-500 שוטרים, התנהלה בשקט יחסי. התקרית היחידה שנרשמה במהלך האירוע הייתה פציעתו של שוטר באורח קל כתוצאה מדקירה.

המתיחות בין העדות בנצרת זכתה לאזכור בנאומו של האפיפיור בנדיקטוס השישה עשר עת ביקר בעיר וערך מיסה בהר הקפיצה בשנת 2009.

==קישורים חיצוניים==

* [http://www.nazarethinfo.org/show_item.asp?levelId=63252&itemId=167&template=5 המקום באתר לשכת התיירות העירונית]
<gallery widths="150px" heights="150px" perrow="4">
תמונה:Makan shaab aldin0037.jpg|המסגד על הגג
קובץ:Shihab el din 2.jpg|ציטוט מהקוראן הקבוע מעל מבנה הקבר המבטיח להולכים אחר דת אחרת שאינה האסלאם, שהם מהמרים על הסוס הלא נכון
תמונה:Makan shaab aldin0036.jpg|הפרוזדור המוביל אל החצר
תמונה:Makan shaab aldin0035.jpg|חלון המבנה הפונה אל החצר
</gallery>

==הערות שוליים==

קטגוריה:נצרת: מבנים
קטגוריה:נצרת: דת
קוטג' (מבנה)

[[איליה רפין, קוטג' אוקראיני (1880)]]
קוטג'ים טוריים בגרמניה.
שכונת רמות בבאר שבע. מימין קוטג' דו משפחתי, שרק חציו השמאלי הורחב במהלך השנים. משמאל, קוטג' שטרם הורחב. רמות הישנה נבנתה בתחילת שנות התשעים בחופזה, כדי לסייע בקליטת גל העלייה.]]
קוטג הוא בית מגורים צמוד קרקע, עם חלקת גינה פרטית, לרוב בסביבה כפרית או בסביבה המדמה עצמה ככזו. קוטג' מאפשר לדיירים בו יותר פרטיות מאשר לדיירי בית משותף, אך פחות פרטיות מאשר לדיירי וילה.

==בישראל==
בישראל משתמשים בביטוי לתיאור בית מגורים הצמוד לאחד או יותר מגבולות המגרש שלו. בדרך כלל הוא נבנה בצמוד לבית מגורים זהה, או למספר בתים. בכך הוא נבדל מהווילה שהיא בית מגורים צמוד קרקע המוקף שטח אדמה.

קוטג' נפוץ הוא קוטג' דו-משפחתי: בית החולק קיר משותף עם בית אחד נוסף. בדרך כלל ייבנו בו זמנית על ידי קבלן אחד לפי תוכנית דומה. קוטג'ים חד ודו-משפחתיים, נפוצים בישראל, באזורי בנה ביתך.

קוטג' מסוג אחר הוא קוטג' טורי - בית צמוד קרקע אשר הוא חלק מקומפלקס הכולל לפחות שלושה בתים צמודי קרקע הצמודים זה לזה, ובנויים בשורה. בניגוד לבית טורי, בקוטג' טורי אין דירות מעל דירות אחרות ולכל דירה יש שטח גינה פרטי משלה.

בניית קוטג' במקום וילה מאפשרת שימוש יעיל יותר בקרקע, דבר אשר מוזיל את מחירו של הבית והופך אותו למוצר בר השגה עבור אנשים רבים יותר. הדבר נכון במיוחד, כשמדובר בקוטג'ים קטנים, שיש להם רישיונות להרחבת המבנה. זוג צעיר או עולים חדשים יוכלו הרבה פעמים להרשות לעצמם קנייה של קוטג' קטן בעיר ספר, תוך מחשבה, שכאשר הם יתבססו מבחינה כלכלית, הם ירחיבו את ביתם.

ישנם גם קוטג'ים הצמודים למגדלי מגורים. בדרך כלל זה משום, שבמקור היו במקום שני קוטג'ים והשכונה הייתה שכונה צדדית בעיר. לאחר שהעיר התפתחה והשכונה הפכה למרכזית, אחד מהם נהרס ותחתו נבנה מגדל מגורים.

===שיכוני שטיח===

"שיכוני שטיח" הם דגם של שיכונים, שנבנה בישראל בסוף שנות החמישים, בעיקר בבאר שבע. שיכוני שטיח הם שיכונים של קוטג'ים טוריים, קטנים משמעותית מהמקובל, עם חצרות קטנות משמעותית מהרגיל (סך כל מגרש משפחתי פחות ממאה מטר מרובע, במקום רבע דונם, כמקובל), בהם החצרות מגודרות בקירות גבוהים ובין הקוטג'ים ישנם שבילים להולכי רגל, ברוחב שלושה מטרים. הקוטג'ים יכולים להיות חד קומתיים או דו קומתיים. בחלק מהמקרים, חלק מהקומה השנייה של הקוטג'ים, מקרה לסירוגין את השביל שבין הקוטג'ים. זו שיטת בנייה זולה ומהירה, עבור אוכלוסייה ענייה יחסית, על קרקע זולה, שלא הופכת את השיכון לשכונת מצוקה.

==קישורים חיצוניים==

* 
*הילה ציאון, [https://www.ynet.co.il/economy/article/r1POQ9b1100 חלום הולך ונעלם: לאן נעלמו צמודי הקרקע?], באתר טמקא, 12 בפברואר 2021
* 

==הערות שוליים==

קטגוריה:בית מגורים צמוד קרקע
חימנסיה לה פלאטה

קלוב דה חימנסיה אי אסגרימה לה פלאטה (בספרדית: Club de Gimnasia y Esgrima La Plata, מועדון ההתעמלות והסיף לה פלאטה) הוא מועדון כדורגל מהעיר לה פלאטה שבארגנטינה. המועדון משחק במסגרת ליגת העל הארגנטינאית, והוא השתתף ב-90 מעונותיה.

למועדון יריבות עתיקה עם המועדון השני בעיר, אסטודיאנטס דה לה פלאטה, ומשחק הדרבי ביניהם מכונה "אל קלאסיקו פלאטנסה". המשחק הרשמי הראשון בין הקבוצות נערך ב-27 באוגוסט 1916, במסגרת ליגת העל, והוא הסתיים בתוצאה 1-0 לחימנסיה.

==תארים והישגים==
* אליפות הליגה השנייה בכדורגל הארגנטינאי בשנת 1915
* אליפות ליגת העל הארגנטינאית בשנת 1929 (עידן חובבני).
* זכייה ב-קופה סנטנריו בשנת 1994
* סגנות הליגה בשנים: 1924 (חובבנים), קלאוסורה 1995, קלאוסורה 1996, אפרטורה 1998, קלאוסורה 2002, אפרטורה 2005
* אליפות הליגה השנייה בכדורגל הארגנטינאי בשנים 1944, 1947 ו- 1952.

==שחקנים בולטים==
* רוברטו סוסה
* פדרו טרוגליו
* גיז'רמו בארוס שלוטו
* לוקאס ליכט

==קישורים חיצוניים==

* 

==הערות שוליים==

*
קטגוריה:קבוצות כדורגל ארגנטינאיות
קטגוריה:לה פלאטה: ספורט
קטגוריה:פרובינציית בואנוס איירס: מועדוני כדורגל
קטגוריה:קבוצות כדורגל שהוקמו ב-1887
קטגוריה:לה פלאטה: מועדוני כדורגל
כריתת כיס המרה

כריתת כיס המרה (cholecystectomy, כוֹלֵצִיסְטֶקְטוֹמִיָּה) היא ניתוח לכריתה של כיס המרה. פעמים רבות הוא מבוצע עקב סיבוכים של אבני כיס מרה.

== רקע ==
כריתת כיס מרה מבוצעת במקרה של תסמינים חמורים ביותר של אבני מרה, או במקרה של דלקת חריפה בכיס המרה. הניתוח מבוצע אם אין בעיות קרישת דם, בעיות של המערכת החיסונית, או בעיות אחרות שעלולות להביא לסיבוכים. במקרה של דלקת רצוי לדחות את הניתוח עד תום הטיפול במחלה. אם התקף הדלקת נעלם לרוב תדחה הכריתה בחודשיים ואף יותר. אם במהלך דלקת חלה התנקבות של כיס המרה, מופיע נמק, או מתפתחת מורסה, הצורך בכריתת כיס המרה עולה.

== אבחנה של אבני מרה ודלקת בכיס המרה ==
אולטרסאונד היא שיטת אבחנה מצוינת לאבני מרה.
באבחון של דלקת חריפה של כיס המרה מסתמכים בעיקר על התסמינים הכוללים כאב שגובר במהירות ומחמיר בעת נשימה עמוקה, בחילה והקאה, התקשות שרירי הבטן בצד ימין, חום גבוה מהנורמלי ועולה בהדרגה. ישנם תסמינים של סיבוכים (ניקוב בכיס המרה, נמק או מורסה) הדורשים ניתוח: חום גבוה מאוד, רעידות, חסימת מעיים ועלייה בתוך שעות ספורות בספירת תאי הדם הלבנים. האבחנה מצריכה ספירת תאי דם, כימיה בדם, בדיקות תפקודי כבד (GGT ,GOT ,GPT) ובדיקת האנזים עמילאז.
לאחר התפתחויות ברפואה, כדוגמת הלפרוסקופיה, הצורך בכריתת כיס המרה פחת, או שמתבצע באמצעות לפרוסקופ.

== ביצוע הניתוח ==
כאשר הניתוח מתבצע בשיטה הפתוחה, ללא לפרוסקופיה, חותכים את חלקה הימני של הבטן, המנתח בוחן את צינור המרה ומוציא ממנו, לרוב, את האבנים שנתקעו בו. במקרה של עמילאז גבוה המנתח יבחן את הלבלב.

בחלק משמעותי של הניתוחים מתגלה כולסטרולוזיס של כיס המרה.

== התאוששות ==
לאחר הניתוח יוכנסו לגוף נקזים לניקוז עודף הנוזלים מאתר הניתוח. לפעמים יש גם צורך בצינור לניקוז המרה. לאחר שלושה ימים יותר לאכול ולשתות כרגיל, עד אז המזון יוכנס דרך הוריד. השהות בבית החולים נמשכת לכל היותר עשרה ימים. 

כריתת כיס המרה אינה פוגעת בהרגלי האכילה. כריתת כיס המרה אינה פוגמת בייצור המרה, אלא שלאחר הכריתה, המרה מופרשת ישר מהכבד לתריסריון.

==קישורים חיצוניים==

== הערות שוליים ==

קטגוריה:כריתת איבר
ממבה

[[ממבה ירוקה מזרחית]]
ממבה (שם מדעי: Dendroaspis) הוא סוג נחש אפריקני זריז וארסי מאוד. הממבה שייכת למשפחת הפתניים הכוללת גם את הסוגים קוברה, טאיפן ופתן. הממבה השחורה היא הנחש הארסי הארוך באפריקה, ולה ארס קטלני הפוגע בעצבים ובלב. קיימות אגדות וסיפורים רבים באפריקה אודות נחשים אלו. לפני קיומו של הנסיוב נגד ארס, הכשה על ידי ממבה הסתיימה באחוזי מוות גבוהים. להכשת ממבה שחורה לא מטופלת יש 100% סיכוי תמותה, אך כיום מקרי מוות נעשו נדירים הרבה יותר עם זמינותו של הנסיוב.

==התנהגות==
מרבית מיני הממבות הם שוכני עצים, אולם הממבה השחורה היא יבשתית. הממבות צדות במשך היום: הן צדות באופן אקטיבי יונקים קטנים, ציפורים ולטאות, וחוזרות למאורה שלהם בערב. 

הממבות קרובות של הקוברה (משפחת הפתניים), כאשר הן מאוימות הן מותחות מן "צווארון" בדומה לקוברה, אך קטן ממנו. 

רבים מאמינים שהממבה השחורה תרדוף ותתקוף בני אדם. אולם, אמונה זו היא כנראה חוסר הבנה למהירות בה החיה נעה. הממבה השחורה משתמשת בדרך כלל במהירות שלה לברוח מאיומים. האדם הוא הצייד הראשי שלהם, ולא הטרף שלהם; הממבות מנסות להתחמק ממגע עם בני האדם לרוב.

==ארס==
כל מיני הממבות ארסיים מאוד. הארס שלהם מכיל ברובו רכיבים נוירו-טוקסינים (רעל עצבים). בנוסף לכך הארס שלהם מכיל גם רכיבים קרדיו-טוקסינים הפוגעים בפעילות שריר הלב. מידת הרעילות של הארס של פרט מסוים בתוך המין או התת-מין משתנה בהתאם למספר גורמים, ובכלל זה האזור הגאוגרפי בו מצוי. אפילו מזג האוויר והגובה בו הוא שוכן יכולים להשפיע על מידת הרעילות. הכשה יכולה להיות קטלנית לאדם ללא טיפול רפואי ושימוש בנסיוב מתאים.

ממבה ירוקה מזרחית, ממבה ירוקה מערבית וממבה ג'יימסונית מכילים ארס הדומה בהרכבו ובהשפעתו לזו של הממבה השחורה. אולם, מכיוון שמידת הרעילות של הארס שלהם נמוכה יותר (בהתבסס על מדד LD50), והמזג שלהם לרוב לא אגרסיבי כמו של הממבה השחורה, וכמו כן שלושת המינים הללו לא מזריקים כמות ארס רבה כמו הממבה השחורה, לכן ההכשות שלהם מסוכנות פחות באופן יחסי. 

לפני השימוש בנסיוב, התאפיינה כל הכשה מכל אחד ממיני הממבה באחוזי תמותה גבוהים.

==מינים== 
בסוג זה 4 מינים: שלושה מינים של ממבה ירוקה והממבה השחורה. הצבע שחור בא לתאר את פנים הלע של הנחש ולא את צבעו שבגוון חום או אפור.
{| class="wikitable"
|-
! שם !! שם מדעי !! מספר תת-מינים !! תפוצה גאוגרפית
|-
| ממבה ירוקה מזרחית || Dendroaspis angusticeps || 0 || קניה, טנזניה, מלאווי, מוזמביק, זימבבואה, סווזילנד, דרום אפריקה, קונגו, הרפובליקה המרכז-אפריקאית, דרום סודאן, סודאן, ניז'ר, צ'אד
|-
| ממבה ירוקה מערבית || Dendroaspis viridis || 0 || סנגל, גמביה, גינאה, סיירה לאון, ליבריה, חוף השנהב, גאנה, טוגו, בנין, ניגריה
|-
| ממבה ג'יימסונית || Dendroaspis jamesoni || 2 || סודאן, גבון, אנגולה, זמביה, קונגו, קמרון, ניגריה, קניה, אוגנדה, רואנדה, הרפובליקה המרכז-אפריקאית, בנין, גאנה
|-
| ממבה שחורה || Dendroaspis polylepis || 0 || קונגו, סודאן, אתיופיה, אריתריאה, קניה, סומליה, אוגנדה, טנזניה, מלאווי, מוזמביק, זימבבואה, סווזילנד, זמביה, לסוטו, רואנדה, ג'יבוטי, בוטסואנה, אנגולה
|}

==קישורים חיצוניים==

* 

קטגוריה:בעלי חיים שתוארו ב-1848
קטגוריה:טקסונים שתוארו בידי הרמן שלגל
קטגוריה:פתניים
מייקה ריצ'רדס

מייקה לינקולן ריצ'רדס (באנגלית: Micah Lincoln Richards; נולד ב-24 ביוני 1988 בברמינגהאם) הוא כדורגלן עבר אנגלי ששיחק בעמדת המגן הימני. משמש כיום כפרשן כדורגל.

== קריירה ==
ריצ'רדס משחק במגוון עמדות בחוליית ההגנה מערך המשחק, אך תפקידו העיקרי הוא מגן ימני. הוא ערך את הופעת הבכורה במדי נבחרת אנגליה בנובמבר 2006, ובכך הפך למגן הצעיר ביותר המזומן לסגל הנבחרת.

ב-1 בספטמבר 2014 הושאל לפיורנטינה האיטלקית לעונה אחת.

ב-17 ביוני 2015 עזב את סיטי לאחר עשור וחתם באסטון וילה לארבע שנים.

ב-2012 נבחר על ידי מאמן נבחרת בריטניה סטיוארט פירס להשתתף באולימפיאדת לונדון כאחד משלושת השחקנים מעל גיל 23 המותרים לכל נבחרת.

ב-2019 הודיע על פרישה מכדורגל, בגיל 31 בלבד.

ב-2020 החל ריצ'רדס לשמש כפרשן בתוכניות הספורט של הערוצים Sky Sports ו-BBC Sport המשודרות בבריטניה וב-CBS Sports המשודרת בארצות הברית ומכסה את משחקי ליגת האלופות, וידוע בשל סגנונו וצחוקו הפרוע.

==קישורים חיצוניים==

* 

* 

== הערות שוליים ==

קטגוריה:מגני כדורגל אנגלים
קטגוריה:כדורגלנים אנגלים
קטגוריה:כדורגלני אולדהאם אתלטיק
קטגוריה:כדורגלני מנצ'סטר סיטי
קטגוריה:כדורגלני פיורנטינה
קטגוריה:כדורגלני אסטון וילה
קטגוריה:כדורגלני נבחרת אנגליה
קטגוריה:כדורגלנים באולימפיאדת לונדון (2012)
קטגוריה:אנגלים שנולדו ב-1988
קריס אלן

live in New York
קריסטופר ניל אלן (באנגלית: Kristopher Neil Allen; נולד ב-21 ביוני 1985) הוא זמר-יוצר וגיטריסט אמריקאי, הזוכה בעונה השמינית של תוכנית המציאות "אמריקן איידול".

== ביוגרפיה ==
אלן נולד בג'קסנוויל וגדל בקונוויי, שתיהן ערים בארקנסו. בנעוריו ניגן בוויולה בתזמורת בית ספרו, וב-2003 החל לנגן גם בתזמורת של מדינת ארקנסו. כמו כן, למד אלן בעצמו לנגן בגיטרה בגיל 13. בשנת 2007 הוציא אלבום בשם "Brand New Shoes", עם חבריו מאוניברסיטת מרכז ארקנסו, שבה למד מנהל עסקים. אלן נשוי מאז 2008 לקייטי אוקונל.

==אמריקן איידול==
ב-2009 התקבל אלן לתוכנית המציאות "אמריקן איידול". הופעותיו לאורך שלבי התוכנית התאפיינו בשילוב של פולק ופופ.

לאורך התוכנית התבלט אלן בזכות ביצועים כמו "To Make You To Feel My Love" משבוע הקאנטרי, "Ain't No Sunshine" משבוע "הורדות פופולריות" אותו שחזר מאוחר יותר בשלב הגמר, "Falling Slowly" משבוע "מוזיקה מהסרטים" ו-"Heartless" בשלב שלושת האחרונים, עליו הגיב השופט רנדי ג'קסון ש"הוא היה יותר טוב מהמקור ומכל גרסת כיסוי אחרת שנעשתה לו". הביצוע "Heartless" נחשב לביצוע הנמכר ביותר מהעונה, עם מכירות של כ-286,000 עותקים דיגיטליים.

לכל אורך הדרך היה אלן בצלו של אדם למברט, שנחשב למועמד המוביל לניצחון. השניים העפילו לשלב הגמר, ויש הטוענים שהתחרות ביניהם, מעבר להיבט המוזיקלי, הפכה למאבק בין זהויות: אלן הנוצרי האדוק, הנשוי, מול למברט היהודי בעל המיניות המעורפלת, שלימים יצא מהארון. הימין הנוצרי אימץ את אלן, וקריאות לתמוך בו נשמעו בדרשות יום ראשון, בעוד העיתונות הליברלית תמכה בלמברט. למרות המאבק בין שני הצדדים, היחסים בין השניים היו טובים.

בשלב הגמר ביצע אלן את השירים "Ain't No Sunshine" של ביל וית'רס ו-"What's Going On" של מרווין גיי. בשלב הגמר השופטים אמרו שקריס "מוכן לדבר האמיתי", "מצליח ליצור תחושה מיוחדת אצל הקהל" ו"הגיע לו להגיע למעמד זה". זכייתו בתוכנית התקבלה בהפתעה - מנחה התוכנית, ראיין סיקרסט, הכריז כי "האנדרדוג ניצח", ואף אלן עצמו נראה המום מזכייתו. המשפט הראשון של אלן, אחרי הזכייה, היה: "זה הגיע לאדם, אני מצטער. אני לא יודע מה להרגיש עכשיו".

==קריירה מוזיקלית==
לאחר הזכייה הוציא אלן את "No Boundaries", סינגל הניצחון, אותו כתבה השופטת קארה דיאגוורדי. בהמשך השנה הוציא אלבום הנושא את שמו. האלבום הגיע למקום ה-11 במצעד בילבורד 200 עם מכירות של מעל 80,000 עותקים. בספטמבר 2009 הוציא את הסינגל הראשון שלו, "Live Like We're Dying" שנכתב על ידי להקת "The Script". השיר הגיע למקום ה-18 במצעד הבילבורד, ולמעמד פלטינה לאחר שמכר יותר מ-1,000,000 עותקים דיגיטליים.
לאחר מכן הוציא את הסינגל השני מהאלבום, "The Truth". הגרסה שהופצה לרדיו אינה הגרסה המקורית מהאלבום, אלא דואט עם אחד מכותבי השיר, פאט מונטן מלהקת Train. אלן הופיע עם השיר לבדו בגמר אמריקן איידול 2010. הסינגל השלישי שהוציא מהאלבום היה Alright With Me.
בסוף שנת 2010 ערך אלן מסע הופעות עם הלהקה שלו. בזמן מסע ההופעות הופיע קריס עם להקות וזמרים כמו מארון 5,קית' אורבן, לייפהאוס ו-Green River Ordinance.

אלבומו השני, "Thank You Camellia", יצא ב-22 במאי 2012.

==קישורים חיצוניים==

* 

* [http://www.americanidol.com/contestants/season_8/kris_allen/ קריס אלן] באתר "אמריקן איידול"
* 

קטגוריה:זוכי אמריקן איידול
קטגוריה:זמרים אמריקאים
קטגוריה:זמרים-יוצרים אמריקאים
קטגוריה:רב-נגנים
קטגוריה:גיטריסטים אמריקאים
קטגוריה:גיטריסטי רוק
קטגוריה:בוגרי אוניברסיטת מרכז ארקנסו
קטגוריה:פסנתרנים אמריקאים
קטגוריה:אמריקאים שנולדו ב-1985
ועד האחדות והקדמה

"מועצת האיחוד והקידמה" (בטורקית עות'מאנית: إتحاد و ترقى; בטורקית: Birlik ve İlerleme Derneği), שכונתה גם "הוועד לאיחוד ולקידמה", הייתה ארגון המסגרת של תנועת הטורקים הצעירים בראשיתה, ולאחר מהפכת הטורקים הצעירים בשנת 1908, הייתה לארגון הגג של הזרם הלאומני באימפריה העות'מאנית.

== היסטוריה ==
חברי תנועת הטורקים הצעירים
המועצה נוסדה על ידי אהמט רזא. בשנת 1889 ביקר רזא בפריז והושפע רבות מהפילוסופיה הפוזיטיביסטית, שקבעה כי ניתן לפתור את מצוקות החברה על ידי הקידמה המדעית. רזא האמין כי כך תפתרנה בעיות האימפריה העות'מאנית הנחשלת. סיסמתו של רזא הייתה סדר וקידמה ואלה הולידו את "מועצת האיחוד והקידמה". המועצה פעלה בפריז, משום שהסולטאן התייחס אל חבריה כאל מורדים ועונש מוות ריחף מעל ראשיהם. בשנת 1900 הצטרף אל הגולים סבאהדין (Sabaheddin) ממשפחת הסולטאן, ועד מהרה השתלט על הנהגת התנועה.

ב-4 בפברואר 1902 התכנס לראשונה קונגרס של המועצה בפריז בנשיאותו של סבאהדין. הקונגרס קיבל שתי החלטות מרכזיות:
# יש לעבור לאמצעים אקטיביים יותר וליצור תנועה מהפכנית ברחבי האימפריה.
# יש לדרוש את התערבותן הפעילה של המעצמות האירופאיות באימפריה העות'מאנית, כדי שילחצו על האימפריה לבצע רפורמות ברוח המערב.

בדצמבר 1907 נערך קונגרס שני של התנועה בפריז. הפעם, נערך חלק ניכר מהדיונים בדלתיים סגורות. הדיונים לא עסקו באידאולוגיה, אלא בתוכנית פעולה מעשית להפלת שלטונו של הסולטאן.

לאחר הפיכת הטורקים הצעירים ביולי 1908 החל מאבק על ירושת השלטון בין שני זרמים של הטורקים הצעירים. מצד אחד ניצב הזרם הליברלי שתמך בהדגשת הייצוגיות והפתיחות התרבותית, שבזכותן יוכלו העמים השונים המרכיבים את האימפריה העות'מאנית להישאר במסגרתה. הם הציעו להקים מדינה ליברלית-חוקתית, שבה יבחר פרלמנט שיעודד פלורליזם פוליטי ותרבותי בכל רחבי האימפריה. מנגד ניצב הזרם הלאומני שהאמין כי רק בני הגזע הטורקי ראויים ומסוגלים לשלוט באימפריה המגוונת, כפי שהיה עד אותה עת. זרם זה היה מורכב בעיקר מקציני צבא ומאנשי מנהל ממוצא טורקי ששאפו לשמר את מעמדם, ושלט במועצת האיחוד והקידמה.

בשנים הראשונות לשלטון הטורקים הצעירים באימפריה הייתה ידו של הזרם הליברלי על העליונה, אולם הידרדרות מצבה של האימפריה בתקופתם יצר כעס ומרירות בקרב הטורקים וחיזק את האגף הלאומני. היסטוריונים טוענים כי הטעות המרכזית שעשו המנהיגים הליברלים הייתה שהם השאירו את מועצת האיחוד והקידמה מאחורי הקלעים הפוליטיים ולא העניקו לה הזדמנות נאותה להשתתף במשחק הפרלמנטרי.

בינואר 1913 תפסו אנשי האגף הלאומני את מאחזי השלטון בכוח הזרוע, לאחר ששמועה שקרית כי הליברלים הסכימו לוותר על חבל אדירנה לבולגרים נפוצה באיסטנבול ושלהבה את ההמונים, שמועה זו באה לאחר תקופת בת 5 שנים בה איבדה האימפריה כ-83% משטחיה.

הלאומנים ממועצת האחדות והקידמה כוננו למעשה דיקטטורה צבאית שבראשה עמדו שלושה אישים: איסמאיל אנוור פאשה, אחמד ג'מאל פאשה ומהמט טלעת פאשה ("שלושת הפאשות"). השלושה הנהיגו משטר דיכוי ומנגנון שלטון ריכוזי, ובתקופתם התבצע רצח העם הארמני (אפריל 1915). שלטונם הסתיים רק בשנת 1918 עם תבוסת האימפריה העות'מאנית במלחמת העולם הראשונה. לאחר המלחמה השלושה נידונו למוות שלא בפניהם; טלעת וג'מאל נרצחו בידי מתנקשים ארמנים (בברלין ב-1921 ובטביליסי ב-1922, בהתאמה), ואנוור נהרג בקרב בטג'יקיסטן.

==קישורים חיצוניים==

* 

*
קטגוריה:ערכים שבהם תבנית בריטניקה אינה מתאימה
אחמד רזא

אחמד רזא (טורקית Ahmed Rıza, 1858 איסטנבול - 26 בפברואר 1930) היה ממנהיגי תנועת הטורקים הצעירים באימפריה העות'מאנית.

== חייו ==
אחמד רזא נולד באיסטנבול. אביו כונה "אינגיליז עלי" עקב ידיעותיו הרבות בשפה ובתרבות האנגלית וכן קשריו הטובים עם האנגלים במלחמת קרים. רזא הצעיר מונה למנהל על מערכת החינוך בעיר בורסה.

בשנת 1889 קיבל רזא אישור מהשלטונות לבקר בפריז לרגל התערוכה העולמית שחגגה 100 שנים למהפכה הצרפתית. הוא ניצל זאת כדי לחבור לקבוצת הגולים שפעלה שם במחאה על שלטונו העריץ של הסולטאן עבדול חמיד השני.

בפריז ייסד את כתב העת "התייעצות" שהפך לביטאון של הטורקים הצעירים. בתקופת שהותו בפריז הושפע מהפילוסופיה הפוזיטיביסטית, שקבעה כי ניתן לפתור את מצוקות החברה על ידי הקידמה המדעית. סיסמתו של רזא הייתה סדר וקידמה ותחת השפעתו נוסדה מועצת האיחוד והקידמה, שהייתה למסגרת הארגונית של תנועת הטורקים הצעירים.

אחמד רזא התנגד להפעלת לחץ חיצוני אירופאי על האימפריה כפי שנקבע בקונגרס הראשון של התנועה בשנת 1902. הוא טען שזה מיותר ומסוכן, משום שהאינטרס של המעצמות אינו עולה תמיד בקנה אחד עם האינטרס של נתיני האימפריה.

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:האימפריה העות'מאנית: אישים
קטגוריה:רצח העם הארמני: אישים
קטגוריה:האימפריה העות'מאנית: פוליטיקאים
קטגוריה:שרי ממשלת האימפריה העות'מאנית
קטגוריה:הטורקים הצעירים
קטגוריה:חברי מועצת האיחוד והקידמה
קטגוריה:ילידי 1859

קטגוריה:נפטרים ב-1930
אליהו די וידאש

רבי אליהו די וידאשׂ (ה'רע״ו-ה'שנ״ב) היה מקובל והוגה דעות מצפת וראש רבני חברון במאה ה-16, ומחבר הספר ראשית חכמה.

==קורות חיים==
נולד בצפת לרב משה די וידאש, בן למשפחה שמוצאה מיהדות חצי האי האיברי. בצעירותו התייתם מאביו, ושנות צעירותו עברו עליו בייסורים.

היה תלמידו של הרמ"ק, ובפטירתו הועברו אליו כתבי ידו. כן למד תורה מפי האר"י ומפי הרב אברהם הלוי ברוכים (מוגרבי). היה שותף בחבורתם של הרמ"ק ורבי שלמה אלקבץ, אשר נהגה לצאת להתבודדות בהרים אשר סביב לצפת, גלות זאת הייתה נקראת בפי בני החבורה בשם "גירושין", והם עשו זאת כתיקון לגלות השכינה.

הושפע מכתביו של יצחק דמן עכו ומגישתו הקבלית-אקסטטית, וכן הושפע מהגות סופית.

לאחר זמן מה עבר להתגורר בחברון, ובשנת ה'שכ"ו (1566) התמנה לראש רבני חברון.

בי"ח באדר ה'של"ה (1575), סיים את כתיבת ספרו "ראשית חכמה". הספר עוסק בהיבטים השונים של חיי האדם על פי המשמעות הקבלית. הספר זכה למהדורות רבות, למהדורה מקוצרת, ולתרגום מבאר ביידיש.

נקבר בבית העלמין העתיק בחברון. האוהל של קברו נבנה בראשית שנות ה-30 בידי מתנדבים, ונהרס בידי ערבים בתקופת השלטון הירדני. שוחזר על ידי פרופ' בן ציון טבגר כחלק משיקום בית העלמין.

==מחיבוריו==
* ראשית חכמה
* תוצאות החיים, ברוקלין: הוצאת בית הלל, תשמ"ט.

==לקריאה נוספת==
* משה דוד גאון, יהודי המזרח בארץ ישראל, חלק ב' (עמ' 223)
* מרדכי פכטר, עקבות השפעתו של ספר ראשית חכמה לר’ אליהו די וידאש בכתבי ר’ יעקב יוסף מפולנאה, מחקרים בקבלה, בפילוסופיה יהודית ובספרות המוסר וההגות, תשמ"ו-1986, עמ' 569–591.
* מרדכי פכטר, ספר "ראשית חכמה" לר’ אליהו די-וידאש וקיצוריו, קריית ספר, מ"ז, תשל"ב-1972, עמ' 686–710.
* מרדכי פכטר, ערכי המידות בספר "ראשית חכמה" : לר’ אליהו די וידאש ועקבות השפעתו בספרות החסידות בראשיתה, (עבודת דוקטור), האוניברסיטה העברית בירושלים: חמו"ל, תש"ל.
* יוספה פרימן, ר’ אליהו די וידאש תלמידו של ר’ משה קורדובירו, (עבודת דוקטור), אוניברסיטת באר-שבע : חמו"ל, תשנ"ב 1992.
* שמואל אבא הורודצקי, המסתורין בישראל, א-ד, תל אביב : הוצאת שטיבל והוצאת נ’ טברסקי, תרצ"א-תשכ"א.
* אדם אפטרמן, 'כמים הפנים לפנים': לשונות של איחוד מיסטי בספר 'ראשית חכמה', דעת, כתב עת לפילוסופיה יהודית וקבלה, גיליון 84, (תשע"ח/2017), עמ' 155–182

==קישורים חיצוניים==

* ספר [http://www.hebrewbooks.org/14032 ראשית חכמה] באתר hebrewbooks
* 

==הערות שוליים==

קטגוריה:פילוסופים יהודים בימי הביניים
קטגוריה:רבנים ארץ-ישראלים
קטגוריה:מקובלים
קטגוריה:קברי צדיקים בחברון
קטגוריה:אישים הקבורים בבית הקברות היהודי בחברון
קטגוריה:חברון: רבנים
קטגוריה:ילידי 1518
קטגוריה:נפטרים ב-1592
אודליה מורה-מטלון

אודליה מורה-מטלון (נולדה ב-12 בינואר 1967) היא שחקנית תיאטרון, טלוויזיה וקולנוע ישראלית.

==ביוגרפיה==
מורה-מטלון נולדה ברמת גן ושירתה בתיאטרון צה"ל. מיד עם סיום לימודיה בסטודיו למשחק ניסן נתיב, הצטרפה לתיאטרון הקאמרי, ושיחקה בין היתר בהצגות: "הכבש השישה עשר" (בתפקיד גל), "מפעל חייו" (אורית),"הלילה ה-12" (בתפקיד מריה), אנטיגונה (בתפקיד אנטיגונה),"פטרה", "שידוכים" ו"קומדיה של טעויות".
זוכת פרס עדנה פלידל.

במקביל להופעותיה בתיאטרון הקאמרי, החלה לעבוד על מספר הפקות עצמאיות, תחילה כשחקנית יוצרת במופע היחיד "אני הלכתי אז" (2000), בבימוי אשרה אלקיים – מופע המבוסס על טקסטים של שירה, תנועה ווידאו ארט (איתו הופיעה גם בפסטיבלים בספרד, מקסיקו, ארצות הברית ויוון). ובהמשך כתבה בשנת 2005 את ההצגה "פרומות", וביימה אותה בשיתוף עם אליענה שכטר, ששיחקה בה לצדה. ההצגה זכתה בפרס ההצגה הטובה ביותר בפסטיבל עכו באותה השנה.

בהמשך שיחקה בתיאטרון חיפה ("האגם המוזהב", "תופרות", "ראש משוגע"), בתיאטרון באר שבע ("ילד משלי"), ובתיאטרון לילדים ולנוער ("תיבת נוח")

וכן בפרינג' בהפקות "מעופפי רשפון 2" (בצ"א), "גוויותי ורבותי" (המעבדה),"אני רוצה לבקש סליחה" (תמונע),"ראיון עבודה" (זוכה פרס תיאטרון קצר 2006) "בל בוי","הפלגה אחרונה" (צוותא), "פרייבט קולקשן" (תמונע)

בין השנים 2008–2013 שבה לתיאטרון הקאמרי ושיחקה בין השאר בהצגות "שמו הולך לפניו" (קופרודוקציה עם תיאטרון חיפה) "הנפש הטובה מסצ'ואן" ו"אורזי מזוודות" (בתפקיד בלה), ובבהפקה הבינלאומית "נשות טרויה"- קופרודוקציה יפנית-ישראלית של הקאמרי עם הטוקיו מטרופוליטן בבימוי יוקיו נינאגאווה.

בנוסף לעבודתה בתיאטרון, השתתפה מורה-מטלון בסרט הקולנוע "ארץ חדשה", בסרט "פיתוי". ב-2016 שיחקה בסרטה של רמה בורשטין "לעבור את הקיר" וב-2019 בסרט הקומי "המחשמלים".

בטלוויזיה שיחקה בתוכניות ובסדרות "זהו זה!", "רצח מצלמים", "המקום", "קוויקי", בסיטקום "ג'וני" בתפקיד שרה'לה, ובסדרה "חשופים", בתפקיד כתבת התרבות תחיה קריסטל.

בשנת 2011 השתתפה בעונה השנייה של "עספור" בתפקיד אמא של קצר. באותה שנה השתתפה גם בסדרה "חברות".

בשנת 2018 השתתפה בסדרה "שלטון הצללים", בתפקיד כוכבה קרסנטי.

בשנת 2022 יצאה הסדרה "העיר הטובה" בה השתתפה בתפקיד מטפלת המרה, וגם הסרט "שאיפה לחיים" בו השתתפה בתפקיד ד"ר רותי מולכו.

משנת 2014 משחקת בתיאטרון החאן הירושלמי בין השאר בהצגות "הצוענים של יפו", "הנשים העליזות מווינדזור", ״כנרת כנרת״, "הדוד וניה", "בדמי ימיה", "נושים" (בתפקיד טקלה), "אוי אלוהים" (בתפקיד אלה),"סיפור על אהבה וחושך".

מורה-מטלון נשואה ואם לשניים.

== קישורים חיצוניים ==

* [https://web.archive.org/web/20150203192153/http://www.khan.co.il/actor_heb.php?id=51 אודליה מורה-מטלון], באתר תיאטרון החאן
* 
* לילך דקל-אבנרי, "[http://www.habama.co.il/Pages/Description.aspx?Subj=7&Area=3&ArticleID=2751 הפורמת – שיחה עם אודליה מורה מטלון]" באתר "הבמה", 5 בפברואר 2006

קטגוריה:שחקניות תיאטרון ישראליות
קטגוריה:שחקני תיאטרון ישראלים
קטגוריה:שחקניות קולנוע וטלוויזיה ישראליות
קטגוריה:מדבבות ישראליות
קטגוריה:מדבבים ישראלים
קטגוריה:בוגרות הסטודיו למשחק ניסן נתיב
קטגוריה:בוגרי הסטודיו למשחק ניסן נתיב
קטגוריה:בוגרות תיאטרון צה"ל
קטגוריה:בוגרי תיאטרון צה"ל
קטגוריה:ישראליות שנולדו ב-1967
קטגוריה:ישראלים שנולדו ב-1967
הנחת-קדם

הנחת-קדם או פרה-ספוזיציה (מאנגלית: Presupposition) היא טענה חבויה המשתמעת לגבי המציאות או אמונת רקע הנחשבת אמיתית בדיון.

דוגמאות:
* האם תעשה זאת שוב?
:* הנחת-קדם: עשית "זאת" בעבר, פעם אחת לפחות.
*יעל לא כותבת ספרות יותר.
:* הנחת-קדם: יעל כתבה פעם ספרות.
* האם כבר הפסקת לעשן?

:* במשתמע: נהגת לעשן עד מועד מסוים.

שלילתו של המשפט המכיל את הנחת-הקדם אינה שוללת את ההנחה. למשל, בדוגמה האחרונה: התשובה "לא" תציין שהינך עדיין נוהג לעשן, והתשובה "כן" תציין שאמנם נהגת לעשן, אך לא עוד. לעומת זאת, תשובה כגון "מעולם לא עישנתי" תשלול את הנחת-הקדם.

קטגוריה:לוגיקה
קטגוריה:סמנטיקה
קטגוריה:פרגמטיקה
ארדן

ארדן (בצרפתית Ardennes) הוא מחוז בצפון-מזרח צרפת הנקרא על שמו של אזור הארדנים.

==היסטוריה==

מחוז ארדן הוא אחד מ-83 המחוזות שנוצרו ב- 4 במרץ 1790 על ידי האספה המכוננת הלאומית בהסתמך על חוק מ- 22 בדצמבר 1789, שלפיו אוחד חלק של שאמפאן ההיסטורית (או הפרובינציה של שמפאן) עם חלק של אזור ארגון (שמשמעו בשפה הקלטית – "יער עבות"), עם מספר נסיכויות ובהן זו של סדאן ועם חבלי ארץ שונים שעד המאה השמונה עשרה היו חלק של ארצות השפלה הספרדיות.

השם "ארדן" מציין את גבעות הארדנים המיוערות הממוקמות בצפון-מזרח צרפת, בדרום בלגיה ובלוקסמבורג. שם זה נזכר לראשונה על ידי יוליוס קיסר בספרו "מלחמת גאליה", שבו מתוארת אלה קלטית בשם ארדואינה. 

אזור זה שימש כבמת קרבות במלחמת העולם הראשונה (קרב הארדנים (1914) ובמלחמת העולם השנייה (קרב הארדנים (דצמבר 1944 - ינואר 1945).

עד סוף שנת 2015 השתייך המחוז לחבל שמפאן-ארדן, ומאז – לחבל גראנד אסט.

==קישורים חיצוניים==

* 

* [http://www.cg08.fr אתר המועצה הכללית]

קטגוריה:ערכים שבהם תבנית בריטניקה אינה מתאימה
קטגוריה:גראנד אסט: מחוזות
קטגוריה:שמפאן-ארדן
אגם אטיטלן

אגם אטיטלן והר הגעש טולימן
אגם אטיטלן והכפר פנאחצ'ל
אגם אטיטלן (בספרדית: Lago de Atitlán) נמצא באזור ההררי של דרום-מערב גואטמלה במחוז סולולה (Sololá), בגובה 1,562 מטר ובמרחק של 147 ק"מ מגואטמלה סיטי. הוא שוכן בליבו של לוע הר געש עתיק והוא אגם סגור, ללא מוצא לים.

== גאוגרפיה ==
אגם אטיטלן נחשב לאגם העמוק ביותר במרכז אמריקה - עומק מוערך ל-340 מטר, רוחבו 10 ק"מ ואורכו 18 ק"מ. האגם מוקף מדרונות תלולים ומדרום לו שוכנים שלושה הרי געש - אטיטלן (Atitlán), סן פדרו (San Pedro) וטולימן (Tolimán).

את האגם מקיפים מספר כפרים, שיושביהם בני מספר שבטים שכולם הם צאצאים של בני המאיה. הכפר סנטיאגו אטיטלן (Santiago Atitlán) הוא הגדול בכפרים המקיפים את האגם. כפרים נוספים הם: סולולה, פנאחצ'ל (Panajachel), סן פדרו לה לגונה (San Pedro la Laguna), סן מרקוס לה לגונה (San Marcos la Laguna), סן לוקאס טולימן (San Lucas Tolimán) ועוד.

גשמים עזים שירדו כתוצאה מסופת ההוריקן סטן, באוקטובר 2005, גרמו לנזקים כבדים בגואטמלה, ובמיוחד נפגע אזור אגם אטיטלן. מפולת בכפר פנבאח גרמה למותם של 1,400 בני אדם והותירה 5,000 תושבים חסרי בית.

האגם נחשב לאחד האגמים היפים בעולם והוא אחד היעדים התיירותיים הפופולריים ביותר בגואטמלה.

==היסטוריה אקולוגית==
האזור סביב אגם אטיטלן הוכרז כפארק לאומי בשנת 1955. גואטמלה חיפשה דרך להוציא את האגם מאנונימיותו העולמית כדי להגדיל את התיירות לאזור וכך למנף את הכלכלה המקומית. חברת התעופה פאן אמריקן וורלד איירווייז, הציעה לעשות זאת על ידי הבאת דגים החביבים על דייגים, אל האגם. כך הובאו אל האגם, בשנת 1958, דגי הבס השחור. הבס התמקם במהירות במושבו החדש והחל לכלות את הזנים המקומיים. הבס גרם לחיסולם של יותר משני שלישים מהדגה המקומית באגם ואף תרם להכחדתו של הטבלן הענק, עוף מים נדיר שחי באזור אגם אטיטלן בלבד.

מאפיין ייחודי של אקלים המקום, מכונה בשם "צ'וקומיל" (Xocomil), שמשמעותו בשפה הקצ'קאלית "הרוח הנושאת הלאה את החטא". רוח זו אופיינית לשעות הבוקר ואחר הצהריים סביב האגם ומעריכים כי היא נוצרת מהמפגש בין רוחות חמות מהאוקיינוס השקט, לבין רוחות קרות יותר מהצפון.

== קישורים חיצוניים ==

* 
* 

קטגוריה:גואטמלה: גאוגרפיה
אטיטלן
אטיטלן
אטיטלן
צ'צ'יליה גלראני

צ'צ'יליה גלראני (באיטלקית: Cecilia Gallerani; 1473–1536) הייתה אחת מפילגשיו של לודוביקו ספורצה, שימשה כמודל ללאונרדו דה וינצ'י לציורו הגבירה עם החולד (1489) ונראה שאף לציורים אחרים וכן ניהלה מפגשים אינטלקטואליים בהם השתתפו משכילי מילאנו ואורחים.

== חייה ==
גלראני נולדה בסיינה. אביה, פאציו, אף כי לא היה בן אצולה, היה עובד ציבור בחצר מילאנו ושימש כשגריר בפירנצה ובלוקה. אמה, מרגריטה בוסטי, הייתה בתו של דוקטור למשפטים אשר דאגה כי בתה תזכה לחינוך מקביל לזה של בניה בלטינית ובספרות.

גלראני הייתה מבריקה ומשכילה, ולימים העניקה את חסותה לסופרים, שהיללו את יופייה בשירים. גלראני הנאווה הפכה פילגשו של לודוביקו ספורצה בעת שהייתה בת שש-עשרה או שבע-עשרה. ידוע שבשנת 1489 הצליח אחיה של גלראני לחמוק מעונש לאחר שהרג אדם בעת מריבה, בזכות התערבותו של לודוביקו, ולכן ניתן להניח שכבר באותה עת היו השניים בקשר רומנטי. בשנת 1490 הרתה הפילגש לדוכס, וב-3 במאי 1491 ילדה לו בן זכר, שהוטבל בשם צ'זארה ספורצה ויסקונטי ומאוחר יותר זכה לכינוי מקסימיליאן. כמה חודשים קודם ללידה, ב-16 בינואר 1491, התחתן לודוביקו עם ביאטריצ'ה ד'אסטה, בתו של דוכס פרארה, שדרשה כי ירחיק מעליו את הפילגש. ואכן, למרות תשוקתו אליה, ציווה לודוביקו להוציא את גלראני ממצודתו ולשכנה בעירו, מילאנו. מאוחר יותר השיא אותה לודוביקו לאחד מנאמניו, הרוזן ברגמיני. בתקופת נישואיה ילדה צ'צ'יליה שלושה ילדים נוספים. אף שנחשבה כמשוררת מעודנת ומוזה למשוררים איטלקים, שיריה לא נדפסו ואבדו.

לאונרדו פגש בגלראני בזמן ששניהם התגוררו בארמונו של "איל מורו" ("המוֹרִי", כינויו של לודוביקו, שהיה כהה עור - Il Moro). האזכור הראשון לציור הדיוקן של לאונרדו מופיע אצל המשורר בלינצ'וני, שהיה ידידה של גלראני, וכתב: 
פרטי הלבוש של גלראני מעידים על מעמדה המוגבל והארוטי של הפילגש. בידי הנערה מתכרבל בעל חיים שמקובל לכנותו חולד. בעל החיים, בעל הפרווה הלבנה, נקשר בפולקלור לטוהר וניקיון, ונחשב לחיה שתבחר למות ולא להתלכלך. ויש בו גם משחק מילים מלומד: ביוונית נקרא הסמור galè, משחק מילים עם שם משפחתה של צ'צ'יליה - גַלֶראני. מעבר לכך, ובצורה מובהקת יותר, מסמלת החיה את הדוכס ספורצה, שזכה לכינוי "החולד" (L'Ermellino).

==קישורים חיצוניים==

* 

== הערות שוליים ==

קטגוריה:לאונרדו דה וינצ'י
קטגוריה:איטלקים
קטגוריה:מודלים
קטגוריה:ילידי 1473
קטגוריה:נפטרים ב-1536
מסטקטומיה

תותבים אותם שמים ב[[חזייה על מנת לשוות לחזה מראה רגיל במקום השדיים שנכרתו]]
מסטקטומיה או כריתת שד הוא הליך כירורגי לטיפול בסרטן השד. הוא נכנס לשימוש בראשית המאה ה-20.

== רקע ==
סרטן שד מתפתח באחת הרקמות הבאות: בבלוטות חלב, בצינורות חלב, ברקמת שומן או ברקמה חיבורית. בכ-15% מן המקרים של חולות בסרטן השד, הסרטן נטוע במקום הימצאו. בערך כשמונה מתוך תשע חולות בסרטן השד חולות בסרטן המתחיל בבלוטות החלב או בצינורות החלב. אם הגידול נטוע במקומו ולא התפשט, ניתן להסירו בניתוח, אך בחלק נכבד של המקרים שלא כל השד הוסר, המטופלת חלתה בסרטן פולשני באותו השד, לכן מסירים את כל השד. 

== מהלך כריתת השד ==
כריתת שד נחלקת לשתי קבוצות: כריתה שלמה של השד, שבנוסף לשד גם כורתים את בלוטות הלימפה סביבו (בבתי השחי), וגם את שני שרירי החזה הנמצאים בצידיהם של הגוף. שולחים גם את הרקמה הסרטנית, את בלוטות הלימפה ואת שרירי החזה לבדיקה פתולוגית. בלוטות הלימפה משחקות תפקיד חשוב, כי רוב החולים (בקירוב ל-85%) שלא הייתה מחלה בקשרי הלימפה, הבריאו לפחות לעשר שנים. באנשים שחלק ניכר (שניים עד ארבע) מקשרי הלימפה שלהם היה חולה, אחוזי ההבראה ירדו ל-50%. אצל אנשים שהיו להם יותר מארבעה קשרים סיכויי ההישרדות ירדו ל-40%. הכריתה השנייה היא אותה כריתה רק ללא כריתה של שרירי החזה. 

במהלך הניתוח מבוצעת בדיקת ביופסיה של בלוטת הזקיף.

== לאחר הכריתה ==
במקום הכריתה ממקמים צינורית לניקוז הנוזל שנשאר לאחר הניתוח. לאחר הכריתה נוהגים להוסיף רדיותרפיה ותרופות כימותרפיות, תרופות שההשפעה שלהן מאוד יעילה נגד סרטן השד הן מיטומיצין C, דוקסורוביצין, ציקלופוספאמיד, פקליטקסל, דוצטקסל ווינורלבין. בגלל סיכון שהמחלה תחזור נעשות בדיקות תקופתיות בין שלושה חודשים לשנה שלמה.

קיים ניתוח לשחזור שד שבו מוצאת התכולה הפנימית של השד ואל החלל שנוצר מוכנסים שתלי סיליקון.

==קישורים חיצוניים==

* 
* 

קטגוריה:כריתת איבר
קטגוריה:כירורגיה אונקולוגית
קטגוריה:כירורגיה כללית: פעולות
קטגוריה:סרטן השד
טג'יקים

נשים טג'יקיות בשוק הלחם ב[[דושנבה בירת טג'יקיסטן]]
ילדים טג'יקים

טג'יקים (בפרסית: تاجیکان בטאג'יק; בטג'יקית: Тоҷикон; ברוסית: Таджики) הוא שם כללי לקבוצה גדולה של עמים דוברי פרסית ממוצא איראני שמוצאם מן האזור שבו שוכנות היום אפגניסטן (9-11 מיליון איש, שם הם מהווים 27% מהאוכלוסייה), טג'יקיסטן (7 מיליון איש-80% מהאוכלוסייה) ודרום אוזבקיסטן (1.5 מיליון איש).

אוכלוסיות טג'יקיות גדולות ניתן למצוא גם באיראן ובפקיסטן (220 אלף איש, אף כי בשנים האחרונות ישנה חזרה לארץ המוצא) כתוצאה מתנועת פליטים במהלך מלחמת אפגניסטן. אף ברוסיה יש כ-2,000,000 טג'יקים, שרובם הגיעו למדינה לאחר התפרקות ברית המועצות ועובדים כפועלים זרים. טג'יק היא מילה בטורקית-מונגולית שמשמעותה המילולית היא "לא טורקי" והיא כנראה ניתנה כשם לעמים אלו על ידי העמים הטורקיים ששכנו באזור. הטג'יקים נמנים בין 56 הקבוצות האתניות בהן מכירה ממשלת סין, והם מונים במדינה כ-51 אלף איש.

כיום, רוב העם הטג'יקי הוא מוסלמי-סוני, עם מיעוט שיעי.

== היסטוריה ==
טג'יקים במחוז במיאן שבאפגניסטן
הטג'יקים הם עם איראני, דובר מגוון של פרסית, המרוכז בטג'יקיסטן, חלקים מאוזבקיסטן ובצפון מזרח אפגניסטן. מבחינה היסטורית, הטג'יקים בעבר היו בעיקר חקלאים לפני הכיבוש האסלאמי של איראן. בעוד החקלאות נותרה מעוז, האסלאמיזציה של איראן הביאה גם לעיור המהיר של ח'וראסאן וטרנסאוקסאניה שנמשך עד הפלישה המונגולית. מספר ערים מרכזיות היסטוריות של העם הטג'יקי הן סמרקנד, בוכרה, ח'וג'נד ותרמז.
==קישורים חיצוניים==

* 
* 

== הערות שוליים ==

קטגוריה:קצרמר אפגניסטן
קטגוריה:עמי אסיה
קטגוריה:טג'יקיסטן: דמוגרפיה
קטגוריה:עמים איראנים
קטגוריה:עמים מוסלמיים
וולפרם אלפא

וולפרַם אַלפַא (באנגלית: Wolfram Alpha) הוא מנוע חיפוש חישובי, שפותח על ידי מעבדות וולפרם והושק במאי 2009. ייחודו הוא בביצוע שאילתות בשפה טבעית, בשילוב עם חישובים והחזיית מידע (ויזואליזציה) נרחבת.

== טכנולוגיה ==
וולפרם אלפא מבוסס על תוכנת Mathematica ומאגרי מידע בתחומים כגון היסטוריה, מזג אוויר, נתונים מקרו-כלכליים, מוזיקה ועוד. הוא מאפשר גם ביצוע ניתוח נתונים אישי על סמך מידע בפייסבוק.

וולפרם אלפא נמצא בשימוש על ידי מנועי החיפוש Bing ו-DuckDuckGo ועל ידי מערכות בינה מלאכותית כגון העוזר הווירטואלי של אפל, סמסונג ובלקברי ו-GPT-4.

ישנו ויכוח בנוגע לזכויות קניין לתשובות שמספק מנוע חיפוש אוטומטי.

==קישורים חיצוניים==

* 

* 
* 
* 
* 
* 

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:תוכנות מתמטיקה
קטגוריה:טכנולוגיות למידה
קטגוריה:מחשבונים
קטגוריה:מנועי חיפוש
קטגוריה:אתרי אינטרנט שהושקו ב-2009
דוכסות טשן

דוכסות טשן היא דוכסות שהתקיימה באזור צ'שין בשלזיה בין השנים 1290–1918, התחילה כדוכסות עצמאית, ובהמשך תחת בית הבסבורג.
200px
צ'שין שלזיה נקרעה מפולין בשנת 1281 ובשנת 1290 הייתה לדוכסות בשליטת שושלת פיאסט. בשנת 1315 התפצלה ממנה דוכסות אושוונצים. בשנת 1327, קזימיר הראשון, דוכס טשן נשבע אמונים ליוהאן מלוקסמבורג מלך בוהמיה, והדוכסות הייתה לאוטונומיה בתוך ממלכת בוהמיה. לאחר מות הדוכסית האחרונה לשושלת פיאסט, אליזבט לוקרטה, בשנת 1653, עברה השליטה בדוכסות לבית הבסבורג.

בתחילת המאה ה-18 ניתנה הדוכסות ללאופולד, דוכס לורן. בשנת 1804 הוכללה הדוכסות באימפריה האוסטרית ועם הקמת האימפריה האוסטרו-הונגרית בשנת 1867 הייתה לחלק ממנה. עם התפרקות האימפריה האוסטרו-הונגרית תבעו צ'כוסלובקיה ופולין את הדוכסות והיא חולקה ביניהם רשמית בשנת 1920.

==קישורים חיצוניים==

קטגוריה:פולין: היסטוריה
קטגוריה:צ'כיה: היסטוריה
קטגוריה:מדינות וטריטוריות שהתפרקו ב-1918
המנון מלטה

ההמנון המלטזי (במלטזית: L-Innu Malti) הוא ההמנון הלאומי הרשמי של רפובליקת מלטה. ההמנון נכתב על ידי דון קארם פסאליה והולחן על ידי רוברט סאמוט ב-1922. הוא אומץ רשמית בשנת 1964.

== מילות ההמנון ==

{| cellpadding="5" align="center"
|-
! תרגום לעברית !! מלטזית
|-
|<poem>שמור עליה, אלוה, כפי שתמיד שמרת.
מולדת יקרה זו ששמה בפינו נישא!
תן דעתך עליה, אתה שבראת את חינה.

הלוואי כי השליט בחכמתו יוודע!
בחסדי האדון, תן כוח באדם!
ופרוס עלינו שלום ואחדות!
</poem>
| dir="ltr" | <poem>Lil din l-art ħelwa, l-Omm li tatna isimha,
Ħares, Mulej, kif dejjem Int ħarist:
Ftakar li lilha bl-oħla dawl libbist.

Agħti, kbir Alla, id-dehen lil min jaħkimha,
Rodd il-ħniena lis-sid, saħħa 'l-ħaddiem:
Seddaq il-għaqda fil-Maltin u s-sliem.
</poem>
|}

==ראו גם==

==קישורים חיצוניים==

* [http://www.doi.gov.mt/EN/state/anthem.asp אודות ההמנון המלטזי וקובץ קול באתר הממשלה]

מלטה
קטגוריה:מלטה: סמלים לאומיים
עלה תאנה

"[[הגירוש מגן עדן", פרסקו מאת מזאצ'ו. עלי התאנה, המוצגים בגרסה שמשמאל, נוספו כ-300 שנה לאחר שנוצר הפרסקו המקורי, כנראה לבקשת קוזימו דה מדיצ'י בשלהי המאה ה-17. בשנות ה-80 של המאה העשרים נערכה רסטורציה, שהחזירה את הפרסקו למצבו המקורי, המוצג בגרסה שמימין.]]
עלה תאנה הוא, על פי המסופר בספר בראשית, הלבוש שתפרו לעצמם אדם וחוה לאחר שאכלו מעץ הדעת. בהשאלה משמש המושג עלה תאנה לתיאור להסוואת מעשה כלשהו, בדרך כלל בקונוטציה שלילית. 

==ספר בראשית==
עלה תאנה מופיע לראשונה בספר בראשית (), לאחר שאדם וחוה אכלו מעץ הדעת: 

רש"י מפרש: 
:"עלה תאנה": הוא העץ שאכלו ממנו - בדבר שנתקלקלו בו נתקנו (סנהדרין ע), אבל שאר העצים מנעום מליטול עליהם. ומפני מה לא נתפרסם העץ? שאין הקב"ה חפץ להונות בריה, שלא יכלימוהו ויאמרו זהו שלקה העולם על ידו (מדרש רבי תנחומא).

==באמנות==
פסלו של [[מרקוריוס מהתקופה הרומית. לפסל, המוצג במוזיאון הוותיקן, נוסף עלה תאנה בתקופה מאוחרת על מנת להסתיר את אזור הערווה.]]
באמנות יוון העתיקה נהוג היה להציג עירום גברי, ללא הסתרה של הפין, אך בעירום נשי שנועד להצגה בציבור הוסתר אזור הערווה. גישה זו נהגה גם באמנות רומא העתיקה עד למעברה של האימפריה הרומית לנצרות. באמנות הרנסאנס הצפוני הוצגו אדם וחוה כשהם לובשים עלה תאנה, בהתאם לתיאור המקראי. משנת 1530, בתגובה לרנסאנס, הוחל בהסתרת אזור הערווה ביצירות אמנות ציבוריות, למשל באמצעות הוספת עלים משיח סמוך. בתקופה זו החל הנוהג להסתיר את אזור הערווה בפסלים בעלה תאנה (למשל בעותק של הפסל "דוד" של מיכלאנג'לו שהוצג בלונדון בתקופה הוויקטוריאנית).

==הביטוי במשמעות המושאלת==
בעקבות הסיפור המקראי משמש הביטוי "עלה תאנה" לתיאור כיסוי או הסוואה, בדרך כלל בקונוטציה שלילית.

דוגמאות:
* "מה שמוצע לנו היא ממשלת ימין, עם עלה תאנה של העבודה ובלי ציפי לבני" (דניאל בלוך)
* "ביגוד אקולוגי בישראל: אפילו לא עלה תאנה" (כלכליסט)
* "'הרכב מתון של הממשלה הפלסטינית' - זה הביטוי שכבר הושמע ב'קול ישראל' - יספק להם עלה תאנה לכסות את ערוותו של גירוש נוסף" (אליקים העצני)

==ראו גם==
*תאנה

==קישורים חיצוניים==

== הערות שוליים ==

קטגוריה:פרשת בראשית
קטגוריה:צנזורה
קטגוריה:אמנות
קטגוריה:מילים וביטויים בעברית